Kustja

Kustja on küla Harjumaal Saue vallas Tallinna–Pärnu–Ikla maantee ääres.

Enne Eesti omavalitsuste haldusreformi 2017. aastal kuulus küla Kernu valda.

Küla piirneb põhjas Mõnuste, Haiba, Kernu ja Kirikla külaga, lõunas ja idas Rapla maakonnaga. Küla piiri pikkus on 32,1 km. Veel 1990-ndate keskel puudus külas elektrivarustus.

Loodus 
Küla läbib Jutapere jõgi. Osa küla lõunapiirist kulgeb mööda Kasari jõge.

Küla idaossa ulatub Linnuraba looduskaitseala.

Külas asub Kedru allikas.

Viited 

Saue valla külad